มันนีทูเดย์
ซีไอเอ็มบีให้กู้ดอกเบี้ยต่ำ
5 ส.ค. 2559

ซีไอเอ็มบีให้กู้ดอกเบี้ยต่ำ
ธนาคาร ซีไอเอ็มบี ไทย ออกผลิตภัณฑ์ “สินเชื่อบุคคลเพอร์ซันนัลแคช สำหรับเจ้าของกิจการ” ด้วยอัตราดอกเบี้ยพิเศษ 18% ต่อปี นาน 24 เดือน ถูกกว่าอัตราดอกเบี้ยในตลาดสินเชื่อบุคคลที่เฉลี่ย 24% ต่อปีขึ้นไป โดยธนาคารจะคัดกรองลูกค้าที่มีประวัติชำระที่ดีและมีเครดิตทางการเงิน ผู้กู้จะต้องเป็นเจ้าของกิจการที่จดทะเบียนการค้ามาแล้ว 3 ปีขึ้นไป มียอดขาย 5 แสนบาท/เดือนขึ้นไป เป็นผู้ใช้บัตรเครดิตมาแล้ว 2 ปีขึ้นไป โดยธนาคารจะให้วงเงินอนุมัติสินเชื่อ 1-5 แสนบาท หรือเทียบเท่ากับ 50% ของวงเงินเฉลี่ยในบัตรเครดิต
อินโดฯ ชูแบงก์กรุงเทพ 
นายไชยฤทธิ์ อนุชิตวรวงศ์ ผู้ช่วยผู้จัดการใหญ่ ธนาคารกรุงเทพ เปิดเผยว่า ธนาคารกรุงเทพ สาขาประเทศอินโดนีเซีย ได้รับการยกย่องจากนิตยสาร InfoBank นิตยสารการเงินชั้นนำในอินโดนีเซีย ในฐานะ “ธนาคารต่างชาติที่ดีที่สุดในประเทศอินโดนีเซียประจำปี 2559” ต่อเนื่องเป็นปีที่ 2 และเป็นปีที่ 5 ที่สาขาจาการ์ตาได้รับการยกย่องจาก InfoBank ให้เป็นธนาคารต่างชาติที่มีผลดำเนินงานดีมาก